**ความคืบหน้าการดำเนินงานกองทุนการออมแห่งชาติ**

ต่อจากนี้ไป ขอเชิญรับฟังไทยคู่ฟ้าครับ

ยอดผู้สมัครสมาชิกกองทุนการออมแห่งชาติตามนโยบายของรัฐบาล ในระยะเวลา 6 เดือนนับจากวันเปิดกองทุน มีจำนวนกว่า 400,000 ราย รวมยอดเงินออมกว่า 558 ล้านบาท แสดงให้เห็นว่าพี่น้องประชาชนเห็นความสำคัญของการเก็บออมเพื่ออนาคต สร้างหลักประกันความมั่นคงให้แก่ตนเองหลังเกษียณ โดยขณะนี้รัฐบาลเปิดโอกาสให้ผู้ประกันตนตามมาตรา 40 แห่งพ.ร.บ.ประกันสังคม พ.ศ. 2533 ที่เคยได้รับสิทธิประโยชน์ทดแทนกรณีชราภาพ สามารถโอนย้ายไปเป็นสมาชิก กอช. ได้ โดยแจ้งความจำนงต่อ สนง.ประกันสังคม ทั้งในกรุงเทพฯและต่างจังหวัด ให้โอนเงินส่วนที่เป็นบำนาญชราภาพไปเป็นเงินตั้งต้นการออมกับ กอช. ภายใน 23 มี.ค.59 ส่วนผู้ประกันตนที่ไม่ประสงค์จะโอนเงินดังกล่าว สนง.ประกันสังคมจะจ่ายเงินบำเหน็จชราภาพในส่วนที่ผู้ประกันตนได้ส่งเงินสมทบไว้ และในส่วนที่รัฐบาลอุดหนุนคืนให้แก่ผู้ประกันตนต่อไป ทั้งนี้ ประชาชนสามารถสอบถามข้อมูลได้ที่สายด่วน 1506 ตลอด 24 ชม.

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี